Diari Oficial de la Generalitat Valenciana


Sumari del DOGV 4682, del 02-02-2004 (2004/866)

RESOLUCIÓ de 29 d'octubre de 2003, de la directora general de Justícia de la Conselleria de Justícia i Administracions Públiques, per la qual es corregixen determinades errades contingudes en la publicació dels estatuts del Consell de Col·legis Oficials d'Aparelladors i Arquitectes Tècnics de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4682

Data del DOGV
:   02-02-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/866


Data del document
:   29-10-2003

Organisme emissor
:   Conselleria de Justícia i Administracions Públiques

Tipus de document
:   Resolució

Correcció d'errades

 Descriptors 

:   * reglament intern
    * professió de l'urbanisme
    * legislació
    * col·legi professional

RESOLUCIÓ de 29 d'octubre de 2003, de la directora general de Justícia de la Conselleria de Justícia i Administracions Públiques, per la qual es corregixen determinades errades contingudes en la publicació dels estatuts del Consell de Col·legis Oficials d'Aparelladors i Arquitectes Tècnics de la Comunitat Valenciana. [2004/866]
  
Vistes les actuacions seguides com a conseqüència de la sol·licitud del Consell de Col·legis Oficials d'Aparelladors i Arquitectes Tècnics de la Comunitat Valenciana, quant a la correcció de determinades errades formals en el text dels estatuts de l'esmentada entitat, en què concorren els següents
  
Antecedents
  
Que la senyora María Ignacia Sala Atienza, com a assessora jurídica de l'esmentat Consell, va presentar el 22 de maig de 2003 els Estatuts aprovats per la Junta de Govern, realitzada el dia 21 de desembre de 2002, per a la seua modificació.
  
Que, en exercici del control de legalitat establit per l'article 11, de la Llei 6/1999, de 4 de desembre, de la Generalitat Valenciana, de Consells i Col·legis Professionals de la Comunitat Valenciana, va ser revisat el text estatutari esmentat i se'n va procedir a la inscripció en el Registre de Col·legis Professionals i Consells Valencians de Col·legis Professionals, mitjançant Resolució de 18 de juliol de 2003, del director general de Justícia de la Conselleria de Justícia i Administracions Públiques, i van ser publicats en el DOGV núm. 4568, de data 19 d'agost de 2003.
  
Que el 9 de setembre de 2003 va tindre entrada en la Conselleria de Justícia i Administracions Públiques un escrit de la senyora Sala Atienza, mitjançant el qual se sol·licitava la correcció de determinades errades que el mateix Consell havia comés en la redacció dels esmentats Estatuts.
  
El text annex de les correccions formals sol·licitades figura en la petició del Consell, que es dóna per reproduït en la present resolució.
  
Fonaments
  
Que els Estatuts publicats en el Diari Oficial de la Generalitat Valenciana núm. 4568, de data 19 d'agost de 2003, són els que van ser aprovats mitjançant Resolució de 18 de juliol de 2003, de la Direcció General de Justícia.
  
Que, havent realitzat la revisió de les errades descrites, es comprova que la correcció d'errades sol·licitada només afecta qüestions formals, ortogràfiques i d'estil, sense modificar el contingut dels Estatuts inscrits.
  
Que la competència per a resoldre sobre la petició formulada correspon a la Direcció General de Justícia, de la Conselleria de Justícia i Administracions Públiques, en virtut de les facultats atribuïdes en l'article 14 del Decret 113/2003, de l'11 de juliol, del Govern Valencià, pel qual s'aprova el Reglament Orgànic i Funcional de la Conselleria de Justícia i Administracions Públiques.
  
I es dicta resolució següent:
  
Primer
  
Estimar la petició de la senyora María Ignacia Sala Atienza, com a assessora jurídica del Consell esmentat, de correcció de determinades errades en la redacció dels Estatuts d'eixa entitat, publicats en l'esmentada Resolució.
  
Segon
  
Ordenar que es publique en el Diari Oficial de la Generalitat Valenciana la correcció efectuada per a general coneixement.
  
Contra la present resolució, que posa fi a la via administrativa, cap interposar recurs contenciós administratiu davant la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació de la present, de conformitat amb el que disposen els articles 10,14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
També pot interposar-se, potestativament, recurs de reposició davant esta direcció general en el termini d'un mes, comptador des de l'endemà de la notificació de la present, de conformitat amb els articles 116 i 117 de la Llei de Règim Jurídic de les Administracions Públiques i del Procediment Administratiu Comú.
  
Tot això sense perjudici que s'utilitze qualsevol altra via que es considere oportuna.
  
València, 29 d'octubre de 2003.- La directora general de Justícia: Patricia Montagud Alario.
  
ANNEX
  
Correcció d'errades en el text dels Estatuts del Consell de Col·legis Oficials d'Aparelladors i Arquitectes Tècnics de la Comunitat Valenciana, el registre i publicació dels quals va ser acordat per Resolució de 18 de juliol de 2003, del director general de Justícia de la Conselleria de Justícia i Administracions Públiques
  
Les errades que es corregixen en el text estatutari són les següents:
  
- En l'article 3.4, en el text en castellà, la paraula «colegio» s'ha d'escriure amb majúscula, és a dir, «Colegio».
  
- En l'article 3.19, en el text en castellà, en la segona línia del paràgraf, la paraula «ordenes» porta accent, i queda redactada «órdenea».
  
- En l'article 5, en la segona línia del primer paràgraf, quan diu «...formada per onze membres» s'hi han d'afegir dos punts (:) i el «Quatre» que seguix ha d'estar en minúscula. En el quart paràgraf d'este mateix article, en la part en castellà, on diu «a fecha 31 de diciembre...», l'última paraula, «colegio», s'ha d'escriure amb majúscula, «Colegio».
  
- En l'article 9, quan disposa « La Junta Executiva és l'òrgan executiu dels acords del Consell», s'hi ha d'afegir «i de la» perquè tinga sentit el que seguix, és a dir «gestió i administració d'este».
  
- En l'article 10, en la segona línia del primer paràgraf, ha de llevar-se la coma després de «càrrecs».
  
- En l'article 13, tercera línia, després de la paraula «naturalesa» ha de llevar-se el punt i seguit, i escriure un punt i coma, amb la paraula següent, «Manar», escrita en minúscula. En el mateix article, en la versió en castellà, cinquena línia, després de «Junta Ejecutiva» ha de substituir-se la coma per punt i coma seguint amb «;adoptar...».
  
- En l'article 14, text en castellà, el segon paràgraf ha d'acabar amb un punt i seguit.
  
- En l'article 16, text en castellà, en la quarta línia, els dos punts posteriors a la paraula «patrimonio..» han de substituir-se per punt i coma, i la paraula «llevar» següent s'escriurà «llevando» perquè adquirisca sentit la frase.
  
- En l'article 22, text en castellà, en el paràgraf tercer, primera línia, la paraula «recurso» s'ha d'escriure amb majúscula.
  
- En l'article 23, referent als fons del Consell, la lletra d) ha de quedar suprimida, ja que el seu contingut és el mateix que el de la lletra anterior.
  
- En l'article 25, en el seu segon paràgraf, que comença dient «Per a això es crearà un...», se substituïx la paraula «un» per «una». En este mateix precepte, en el seu penúltim paràgraf, que comença amb «La Comissió Disciplinària intervindrà a instància de la Junta de Govern o de la Junta Executiva», s'ha d'incloure un punt i seguit darrere, per la qual cosa continuarà amb majúscula la paraula següent «.A tal fi...».
  
- En l'article 27, relatiu a les faltes, text en castellà, en el seu quart paràgraf, tercera línia, ha d'afegir-se darrere de la paraula «general», un «y», seguint amb la redacció següent «y los otros casos de incumplimiento...».